|  |
| --- |
| Srbija-Grb_wp_1024 |
| **Република Србија****МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**Број: **002581776 2024 14840 002 003 405 001 00 001****Датум: 17.09.2024.** годинеНемањина 22-26Б е о г р а д |

**ПОЗИВ ЗА ДОСТАВУ ПОНУДЕ**

Министарство пољопривреде, шумарства и водопривреде има потребу за набавком добара - **аудио и видео конференцијске опреме са TВ уређајем.**

Предмет набавке, као и посебни захтеви Наручиоца у вези предмета набавке, детаљније су описани у делу I Обрасца понуде (ОПИС ПРЕДМЕТА НАБАВКЕ) који вам достављамо уз овај позив.

Предметна добра се набављају у поступку изузете набавке, у складу са одредбом из члана 27, ст. 1, тач. 1) Закона о јавним набавкама („Службени гласник РС“ број 91/2019 и 92/23) и одредбaма Директиве о ближем уређивању послова набавки број 110-00-35/2023-02 од 28.03.2023. године и изменама број 110-00-35/1/2023-02 од 06.03.2024. године и 110-00-35/2/2023-02 од 01.07.2024. године.

 Набавка је предвиђена у Интерном плану изузетих набавки за 2024. годину, редни број 25.

У циљу спровођења предметне набавке, достављамо вам документацију о набавци коју чине:

- овај Позив за подношење понуде;

- Образац понуде у коме је, у делу I, детаљно описан предмет набавке и посебни захтеви наручиоца, док је у делу II садржан сам образац понуде:

- предлог текста уговора.

**Уколико сте заинтересовани за учешће у предметном поступку набавке, позивамо вас да поднесете понуду која МОРА бити сачињена на Обрасцу понуде,** попуњеном на свим за то предвиђеним/захтеваним местима и потписаном од стране одговорног лица.

Своју понуду можете доставити на један од следећих начина:

**а**) **лично, у затвореној коверти** предајом на писарници републичких органа, на адресу: МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, Београд, Немањина 22-26, са назнаком: НЕ ОТВАРАЈ - ПОНУДА за изузету набавку редни број **25/2024** – Набавка добара - **аудио и видео конференцијске опреме са TВ уређајем,**  а на полеђини коверте написати **назив понуђача и адресу**.

*или*

**б)** **поштом, у затвореној коверти,** на адресу: МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, Београд, Немањина 22-26, са назнаком: НЕ ОТВАРАЈ - ПОНУДА за изузету набавку редни број **25/2024** – Набавка добара - **аудио и видео конференцијске опреме са TВ уређајем**, а на полеђини коверте написати **назив понуђача и адресу;**

*или*

**в)** **електронском поштом**, на електронску адресу tim.zajavnenabavke@minpolj.gov.rs, с тим да делу *Subject* треба назначити **Понуда –аудио и видео опрема**.

**Без обзира на начин достављања, понуда мора бити примљена** **најкасније 25.09.2024. године до 10:00 сати.**

Понуде ће бити отворене истог дана у **10:15** сати, на наведеној адреси Наручиоца (9. спрат, канцеларија 23).

Поступак отварања понуда је јаван - понуђачи могу присуствовати поступку отварања понуда.

Предметна добра ћe сe набавити од понуђача који понуди **наjнижу цену.**

Пореде се вредности исказане без ПДВ-а, уписане у одговарајућој табели из Обрасца понуде, тачка 1) ЦЕНА, колона 6, ред УКУПНО.

Уколико два или више понуђача понуде једнаку укупну цену без ПДВ-а, примениће се следећи резервни критеријуми:

1.**дужи гарантни рок**;

2.**краћи рок испоруке;**

3.**дужи рок плаћања**.

Наведени резервни критеријуми примењују се по редоследу навођења, а у ситуацији када постоје две или више понуда које су након примене критеријума једнаке.

У случају да се извршење набавке не може доделити ни на основу резервних критеријума, спровешће се поступак жребања у присуству овлашћених представника понуђача.

**Начин жребања**

Уколико два или више понуђача чије су понуде прихватљиве буду исто рангирани после примене критеријума за доделу уговора/набавке и прецизираних резервних критеријума, примениће се жребање.

Жребом ће бити обухваћене само оне понуде које су исто рангиране на основу критеријума за доделу уговора/набавке и резервних критеријума. Наручилац ће писаним путем (електронском поштом), обавестити те понуђаче о датуму када ће се одржати жребање.

Неодазивање неког од понуђача не спречава поступак жребања.

Извлачење путем жреба извршиће се јавно, у присуству понуђача.

Жребање спроводи Комисија за јавну набавку у пуном саставу или у присуству већине чланова.

Приликом жребања, представници понуђача ће на посебним хартијама, исте величине и боје, уписати име привредног субјекта кога представљају, након чега ће свако од њих ставити тако попуњену хартију у идентичне празне коверте које добијају од чланова Комисије за јавну набавку.

Коверте се убацују у пригодну празну кутију, након што се представници понуђача увере да је кутија потпуно празна.

Један од чланова Комисије ће коверте ручно промешати пред представницима понуђача, а затим ће насумице извлачити коверте и рангирати понуде према редоследу извлачења коверата, о чему се сачињава посебан записник.

Понуђачу чији назив буде на првоизвученом папиру ће бити додељена набавка.

У случају да се уредно позвани представник понуђача не одазове позиву за жребање, Комисија ће пред присутним овлашћеним представницима понуђача, у идентичну празну коверту ставити хартију са именом одсутног понуђача, те ће и ова коверта учествовати у поступку жребања.

Жребање ће се на описани начин обавити и ако поступку жребања не присуствује ни један представник понуђача.

О поступку жребања сачињава се посебан записник који потписују присутни чланови комисије и присутни представници понуђача.

Присутним представницима понуђача се, након потписивања, уручује копија записника о жребању.

Понуђачима који не присуствују овом поступку, наручилац ће доставити записник о жребању електронском поштом.

Уколико у свим понудама које задовољавају минималне захтеве Наручиоца, буде исказана цена која премашује процењену вредност набавке, наручилац може преговарати са овлашћеним представницима понуђача.

Стога вас позивамо да присуствујете отварању понуде односно евентуалном преговарању коме би се приступило непосредно по отварању понуде.

**О предметној набавци ће бити закључен уговор**.

Предлог текста уговора вам достављамо уз овај позив. При подношењу понуде, нисте обавезни да доставите потписан предлог текста уговора.

 **Подношењем понуде, понуђач се саглашава са предлогом текста уговора**.

**За сва додатна појашњења предмета набавке, изволите се обратити електронском поштом** нa eлeктрoнску aдрeсу сa кoje вaм je пoслaт овај позив и остали делови документације о набавци (tim.zajavnenabavke@minpolj.gov.rs).

На захтеве за појашењењима ће бити одговорено електронском поштом.

У очекивању ваше понуде, срдачно вас поздрављамо,

 **Министарство пољопривреде,**

 **шумарства и водопривреде**